497.23 ORDNI LI JWAQQAF L-AĠENZIJA MALTA-EUSTEERING ANDACTION COMMITTEE – MEUSAC L-AVVIŻ LEGALI 154 tal-2017. L-AVVIŻ LEGALI 154 tal-2017. 1. It-titolu ta’ dan l-Ordni huwa Ordni tal-2017 li jwaqqaf l-Aġenzija Malta-EUSteeringand Action Committee –MEUSAC. 2. T waqqif tal-Aġenzija Malta-EUSteeringand Action Committee –MEUSAC. (1) Għandu jkun hemm Aġenzija, li għandha tkun magħrufa bħala l-Malta-EUSteeringand Action Committee jew MEUSAC, hawniżjed ’l quddiem imsejħa "l-Aġenzija", li għandha twettaq il-funzjonijiet relatati mal-konsultazzjonijiet dwar il-politika u l-leġiżlazzjoni tal-Unjoni Ewropea (UE), l-informazzjoni dwar l-UE u l-assistenza dwar il-programmi ta’ fondi tal-UE. Din l-Aġenzija għandha tibqa’ tassumi l-funzjonijiet u r-responsabbiltajiet skont id-deċiżjoni meħuda mill-gvern fl-2008 biex jerġa’ jitwaqqaf il-MEUSAC. (2) L-impjegati kollha li kienu qed iwettqu d-dmirijiet tagħhom ma’, u kull uffiċjal pubbliku ieħor li bħalissa huma assenjati mal-MEUSAC għandhom jitqiesu bħala impjegati tal-Aġenzija taħt l-istess termini u kundizzjonijiet li jkunu jipprevalu fid-data ta’ meta jidħol fis-seħħ dan l-ordni. (3) Il-kuntratti ta’ impjieg tal-impjegati li jirreferi għalihom is-subartikolu (2) għandhom jibqgħu fis-seħħ bħal li kieku dawn saru mill-Aġenzija. (4) Kap. 497. Kap. 497. Uffiċjali pubbliċi assenjati mal-Aġenzija għandhom jitqiesu li huma assenjati mal-Aġenzija skont l-artikolu 43 tal-Att dwar l-Amministrazzjoni Pubblika [żaħ. (5) L-Aġenzija għandha, mid-data ta’ jidħol fis-seħħ dan l-ordni, tassumi r-responsabbiltà tal-attiv, il-passiv u l-obbligi kollha li qabel kienu jaqgħu taħt ir-responsabbiltà tal-MEUSAC, jew minn korpi oħra li jaġixxu f’isimha. 3. Funzjonijiet u obbligi tal-Aġenzija. (1) L-Aġenzija għandu jkollha l-funzjonijiet li ġejjin: (a) li tixpruna u tmexxi dibattitu nazzjonali dwarideali, valuri, oġġettivi u strateġiji fit-tul Ewropej; (b) li tiddiskuti l-impatt li jista’ jkollhom miżuri proposti tal-UE fuq Malta, fuq l-istituzzjonijiet, fuq setturi speċifiċi u fuq iċ-ċittadini, permezz ta’ proċess strutturat ta’ konsultazzjoni u inizjattivi oħra; (ċ) li tistabbilixxi u żżomm djalogu bejn dawk li jieħdu sehem fil-proċessi tat-teħid tad-deċiżjonijiet fl-UE; (d) li tipprovdi assistenza dwar programmi u fondi tal-UE; (e) li twassal informazzjoni relatata mal-UE, waqt li b’mod partikolari tfittex li tiżgura li l-pubbliku jkun infurmat b’mod tajjeb u adekwat dwar il-pożizzjonijiet li Malta tieħu fl-UE u fl-istituzzjonijiet tagħha u kif ukoll dwar id-drittijiet li għandhom ċittadini Maltin bħala ċittadini Ewropej. (2) L-Aġenzija għandha tassumi d-dmirijiet li ġejjin: (a) litmexxi proċess strutturat ta’ konsultazzjoni mal-imsieħba dwar il-politika u l-leġislazzjoni tal-UE; (b) li tipprovdi informazzjoni relatata mal-UE lill-imsieħba u lill-pubbliku b’enfasi partikolari fuq il-pożizzjonijiet li Malta tieħu fl-UE u fl-istituzzjonijiet tagħha u kif ukoll dwar id-drittijiet li għandhom ċittadini Maltin bħala ċittadini Ewropej; u (ċ) li tipprovdi informazzjoni u assistenza dwar programmi ta’ fondi tal-UE, b’mod partikolari billi tagħti pariri u tassist ikun silli lokali u għaqdiet mhux governattivi (NGOs) fil-mili u s-sottomissjoni ta’ applikazzjonijiet kompetittivi għal proġetti. 4. L-Aġenzija għandha topera minn 280, Triq ir-Repubblika, Il-Belt Valletta. 5. Il-Ministru responsabbli għall-Aġenzija. (1) Il-Ministru responsabbli għall-MEUSAC għandu jkun il-Ministru responsabbli għad-Djalogu Soċjali jew Ministru ieħor li jaħtar il-Prim Ministru għal dan il-għan. (2) Kap. 497. Kap. 497. Kap. 497. Is-Segretarju Permanenti fil-Ministeru responsabbli għall-MEUSAC għandu jissorvelja l-Aġenzija skont it-termini tal-artikolu 39 tal-Att dwar l-Amministrazzjoni Pubblika [żaħ: Iżda s-Segretarju Permanenti fil-Ministeru responsabbli għall-MEUSAC jista’ jiġi assistit f’dik is-superviżjoni minn Segretarju Permanenti ieħor skont id-dispożizzjonijiet tal-artikolu 13(5) tal-Att dwar l-Amministrazzjoni Pubblika [żaħ: Iżda wkoll jekk Ministru, minbarra l-Prim Ministru, jassumi r-responsabbiltà għall-Aġenzija, is-superviżjoni tagħha taqa’ taħt is-Segretarju Permanenti ta’ dak il-Ministeru. 6. Ftehim dwar l-Operat tal-Aġenzija. L-operat tal-Aġenzija għandu jkun skont il-Ftehim dwar l-Operat tal-Aġenzija li għandu jiġi miftiehem bejn is-Segretarju Permanenti u l-MEUSAC. 7. L-Aġenzija għandha tiġi regolata skont id-dispożizzjonijiet tal-Att dwar l-Amministrazzjoni Finanzjarja u l-Verifika sakemm ma jkunx speċifikat mod ieħor fil-Ftehim dwar l-Operat tal-Aġenzija, kif imsemmi fl-artikolu 6, f’liema każ id-dispożizzjonijiet tal-Ftehim dwar l-Operat tal-Aġenzija għandhom jipprevalu.